stanford-oval/wikipedia huggingface dataset:
צ'ינוואט
הערות שוליים

↑  The Cradle of the Race in Iranian, or old Persian, Thought, באתר "Sacerd Text" (באנגלית)
↑  Činvad phul, באתר "אנציקלופדיה איראניקה" (באנגלית)
| הדת הזורואסטרית |
| --- | --- | --- |
| ישויות שמיימיות | אהורא מזדא • אמשא ספנדאן • אהרימן • דיווים | סמל הדת הזורואסטרית |
| דמויות מרכזיות | זרתוסטרה • מזדק | סמל הדת הזורואסטרית |
| כתבים זורואסטריים | אווסטה • גאת'ות • ספר אלף החוקים • ארדא ויראז נאמאג • דינכרד • יסנה • ונדידאד | סמל הדת הזורואסטרית |
| היסטוריה ופלגים | זורוואניזם • מזדקיזם • ח'רמיה | סמל הדת הזורואסטרית |
| חגים זורואסטרים | נורוז • סדה • מהרגאן • ליל הילדא • הלוח הזורואסטרי | סמל הדת הזורואסטרית |
| סמלים ותרבות | פרוהר • מגדלי שתיקה • מקדש אש • צ'ינוואט | סמל הדת הזורואסטרית |
פורטל איראן • פורטל דת
ערך זה הוא קצרמרבנושא מיתולוגיה ובנושא איראן. אתם מוזמנים לתרום לוויקיפדיה ו.
קולוסוזאוריני

| קולוסוזאוריני |
| --- | --- |
איור משוער של קווטסזאורוס  שלד של ארגנטינוזאורוס
תקופה
קרטיקון, 101.62–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: קולוסוזאוריני
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
שם מדעי
 Colososauria

קולוסוזאוריני (שם מדעי: Colossosauria; מילולית: "לטאות קולוסליות") היא קבוצה של דינוזאורים זאורופודים טיטאנוזאורים מהקבוצה ליתוסטרוטיה. הם חיו במשך הקרטיקון, לפני 101.62 עד 66 מיליון שנה, באמריקה הדרומית.
קבוצה זו כוללת את מיני הדינוזאורים הגדולים ביותר בעולם, לרבות את הארגנטינוזאורוס, הפוארטזאורוס והפטגוטיטאן שהגיעו לאורך של 30 עד 40 מטרים ומשקל של 70 עד 100 טון. היו להם עצמות תומכות עצומות, כלוב צלעות רחב מאוד, שעלה על שמונה מטרים, וגולגולת מוגבהת בעלת שיניים עבות שסייעו לתלישת עלים מהעצים. בשל גודלם הם היו איטיים מאוד ומשערים שבכל זמן נתון, היו צריכים להשאיר לפחות שלוש מרגליהם על הקרקע, כלומר יכלו להרים רק רגל אחת בכל פעם (לעומת בעלי חיים קטנים וקלים יותר, המרימים שתי רגלים בעת ההליכה, ואפילו שלוש או את כל הארבע בריצה).
הקבוצה הוגדרה ב-2019 בידי ברנרדו גונסלס-ריגה וצוותו, על סמך השוואה בין טיטנוזאורים הקרובים מעל למשפחת הסלטזאוריים, אך אינם כוללים אותה. עם זאת ישנם חוקרים שלא מסכימים עם שיוכים אלה ומצמידים את הסוגים לקבוצות אחרות, כמו האנטארקטוזאוריים, הסלטזאוריים והטיטאנוזאוריים.
הקבוצה כוללת שתי קבוצות עיקריות: רינקונזאוריה (Rinconsauria) - קבוצה בה שני סוגים: Muyelensaurus ו-Rinconsaurus, ולוגנקוזאוריה (Lognkosauria), הכוללת את הדינוזאורים הגדולים ביותר.
מיון

קבוצה קולוסוזאוריני (Colossosauria)
סוג ללא מקור אנטארקטוזאורוס (Antarctosaurus)
סוג בוניטזאורה (Bonitasaura)
סוג Drusilasaura
סוג ג'יינוזאורוס (Jainosaurus)
סוג Nullotitan
סוג Quetecsaurus
סוג Vahiny
קבוצה רינקונזאוריה (Rinconsauria)
סוג Muyelensaurus
סוג Rinconsaurus
קבוצה לוגנקוזאוריה (Lognkosauria)
הערות שוליים

↑  לעיתים משויך למשפחה אנטארקטוזאוריים שלא נחשבת לתקפה
קולורטורה

קוֹלוֹרָטוּרָה (בלועזית: Coloratura) היא מונח במוזיקה. המילה היא בשפה האיטלקית ומקורה מלטינית - colorare - לצבוע. שימוש במילה כיום, בדרך כלל מתייחס לתחום המוזיקה, בנושא של פיתוח מלודיה, בפרט במוזיקה ווקאלית, ובאופן מיוחד לרפרטואר האופראי של המאות ה-18 וה-19, כאשר מדובר בקישוט המלודיה בריצות, טרילים, קפיצות ושאר פעלולים וירטואוזיים. כמו כן המילה משמשת לתיאור קטעים של מוזיקה כזו, תפקידים מיוחדים בהם המוזיקה הזו דומיננטית, וכן לתיאור זמרי אופרה המתמחים בביצועה.
שימוש היסטורי

הגדרה למונח קולורטורה, נמצאה לראשונה בלקסיקונים מוזיקליים, לא איטלקיים, מוקדמים. ב-Syntagma musicum של מיכאל פרטוריוס הגרמני משנת 1618, Dictionaire de musique של סבסטיאן דה ברוסאר הצרפתי (1703), וב- Musicalisches Lexicon של יוהאן גוטפריד ולתר משנת 1732. בכתבים מוקדמים אלו, ניתנת הגדרה קצרה למונח, ובדרך כלל הפניה למשמעותו האיטלקית. 
כריסטוף ברנהרד (1628–1692) מגדיר "קולורטורה" בשני אופנים -
קדנצה - "ריצות שאינן מוגבלות בדיוק לתיבה אחת, ולעיתים מתמשכות לכדי שתיים או שלוש תיבות הלאה, ואשר מתאימות לשימוש בסיום קטעים" (Von der Singe-Kunst, oder Maniera, סביבות 1649)
הקטנה - שינוי מלודיה באמצעות הוספת צלילים קצרים במקום צליל אחד ארוך במעבר אל הצליל הבא, אם בצעדים ואם בקפיצות. (Tractatus compositionis סביבות 1657).
המונח לא הוזכר בלקסיקונים האיטלקיים המפורסמים - Le Nuove musiche של ג'וליו קאצ'יני (1601/2), Opinioni de' cantori antichi e moderni  של פייר פרנצ'סקו טוסי (1723),  Pensieri, e riflessioni pratiche sopra il canto figurato  של ג'ובאני בטיסטה מנסיני (1774), Mémoire sur la voix humaine של מנואל גארסיה (1841). כמו כן לא הוזכר המונח אצל הכותבים האנגלים צ'ארלס ברני והנרי פות'רגיל צ'ורלי, אשר שניהם כתבו באריכות על המוזיקה האיטלקית בתקופה בה "קישוט" המלודיה היה חלק בלתי נפרד ממנה.
שימוש בשפה המודרנית

המונח קולורטורה מתייחס לרוב לפיתוח וקישוט של מלודיה במוזיקה ווקאלית מהתקופה הקלאסית והרומנטית (בפרט בל קנטו). למרות זאת, גם במוזיקה מהמאות ה-15, ה-16, וה-17, ובפרט במוזיקת הבארוק, ישנם חלקים ניכרים בהם נעשה שימוש בקולורטורה במוזיקה ווקאלית וכלית. על כן, בשימוש מוזיקולוגי מודרני, המונח מתייחס למוזיקה בסגנון זה מכל התקופות, הן ווקאלית והן כלית.
למרות הגזירה מן המילה הלטינית colorare, אין הכוונה ל"צביעת" הקול עצמו, באמצעות שינוי הגוון או איכות הקול לצורך הבעה, אלא לסוג מסוים של מוזיקה.
שימוש בשפה המודרנית > מנעד קולי

כאשר מתייחסים לקולורטורה במוזיקה ווקאלית, המונח לא מוגבל לסוגי קולות מסוימים, אלא בכל קשת הקולות הנשיים והגבריים כאחד, נעשה שימוש באמנות הקולורטורה. למרות זאת, מקובל כי כאשר משתמשים המונח קולורטורה לבדו בתיאור זמר ("זמרת קולורטורה") הכוונה בדרך כלל לסופרן קולורטורה. תפקיד באופרה המיועד ל"סופרן קולורטורה", דורש מהמבצעת קול בעל מנעד גבוה, גמישות וזריזות, ויכולת וירטואוזית לבצע שירה מסובכת הכוללת קפיצות, ריצות, סטקטו וטרילים.
מקובל לחלק את זמרות הסופרן קולורטורה לשני סוגים - סופרן קולורטורה וסופרן דרמטי-קולורטורה (ראה:סיווג קולות הסופרן). אך כאמור, המונח קולורטורה לא מתייחס רק לזמרות סופרן, ותפקידי קולורטורה קיימים גם עבור מצו-סופרן, קונטרה-אלטו, טנורים, בריטונים ובסים.
דוגמאות לתפקידי קולורטורה בקולות שונים:
תפקיד מלכת הלילה באופרה חליל הקסם מאת מוצרט מיועד לסופרן קולורטורה.
האריה Every Valley Shall be Exalted מתוך האורטוריה משיח של הנדל היא דוגמה לתפקיד קולורטורה לטנור.
אוסמין, תפקיד מתוך החטיפה מן ההרמון מאת מוצרט מצריך שימוש בקולורטורה מזמר בס.
כל זמר בתפקיד מרכזי מאת רוסיני נצרך להשתמש בקולורטורה.
קולורימטר טריסטימולוס

כיול צבע של צג באמצעות ColorHug2, קולורימטר קוד פתוח, המוצב על המסך
קולורימטר טריסטימולוס, (באנגלית: Tristimulus colorimeter בתרגום חופשי: מד-צבע תלת-גירויי, מקוצר בשפת היומיום לקולורימטר) הוא מכשיר המשמש בדימות דיגיטלי לאפיון ולכיול התקני פלט. הקולורימטר מודד במספר מוגבל של אורכי גל בתחום ספקטרום הנראה על ידי שימוש בגלאים אופטים, כגון פוטודיודות סיליקון, והפרדה לקבוצות ארכי גל על ידי מסננים אופטים (פילטרים).
תיאור

קולורימטר עם ערכי שגיאה מוחלטת ידועים, מאפשר מדידת קואורדינטות (x,y) של כרומטיות (Chromaticity) בצבעים אדום, ירוק, כחול ולבן. הערכים הנמדדים משמשים לחישוב מקדמי פרופיל LCD.
במקור הקולורימטר כלל שלושה מסנני זכוכית שספקטרום ההעברה שלהם חיקה את פונקציות התאמת הצבעים של "CIE 1931 color space" (המוצגים משמאל). אם יש צורך בדיוק רב יותר, ניתן להשתמש באוסף של מסננים כדי לפרק את פונקציות התאמת הצבע (CMF) (אנ') הבודדות.
מקובל לומר שמצלמה או קולורימטר הם קולורימטריים אם הם עומדים בתנאים נתונים שנקראים תנאי לות'ר (גר'), תנאים הקרויים גם "תנאי מקסוול–אייבס criterion", ומפחיתים "שגיאות צבע מטאמריות של הצופה" (מטאמריות היא תופעה שבה צבעם של שני עצמים נראה זהה תחת מקור אור מסוים, אך למעשה יש להם התפלגות אנרגיה ספקטרלית שונה, אבל כאשר משתמשים במקור אור מסוג אחר, מתגלה הבדל הצבעים ביניהם). הפחתה זו אפשרית אם מכפלת התגובה הספקטרלית של הגלאי הפוטוני בעבירות הספקטרלית של המסננים היא צירוף ליניארי של ה-CMFs.
קולורימטר או מצלמה דיגיטלית עם מטריצה של מסנני צבע יכול, בתנאים מסוימים, לשמש כחלופה לספקטרופוטומטר.
בעת ביצוע המדידה, חשוב לציין את תנאי התאורה וזווית האיסוף (למשל D65 /10°) (Illuminant D65).
ניתן להעריך את איכותו של קולורימטר באמצעות האמצעים המפורטים בפרסום CIE 179:2007.
קיימות שיטות כיול שונות עבור קולורימטר טריסטימולוס.
ראו גם

קולורימטריה
הערות שוליים

↑  Schanda, János; George Eppeldauer; Georg Sauter (2007). "Tristimulus Color Measurement of Self-Luminous Sources".  In János Schanda (ed.). Colorimetry: Understanding the CIE System. Wiley Interscience. doi:10.1002/9780470175637.ch6. ISBN 978-0-470-04904-4.
↑  Zharinov I.O., Zharinov O.O. (2015). "Method of software-based compensation of technological variation in chromaticity coordinates of LCD panels". Scientific and Technical Journal of Information Technologies, Mechanics and Optics. 15 (3): 387–397. doi:10.17586/2226-1494-2015-15-3-387-397.
↑  Hunter, Richard Sewall (1942). "Photoelectric tristimulus colorimetry with three filters". JOSA. 32 (9): 509–538. doi:10.1364/JOSA.32.000509.
↑  Eppeldauer, George (נוב'–דצמ' 1998). "Spectral Response Based Calibration Method of Tristimulus Colorimeters" (PDF). Journal of Research of the National Institute of Standards and Technology. 103 (6): 615–619. doi:10.6028/jres.103.040. PMC 4890952. PMID 28009362. {{cite journal}}:  (עזרה)
↑  Luther, Robert T.D. (1927). "Aus dem Gebiet der Farbreizmetrik". Zeitschrift für technische Physik. 8: 540–558.
↑  Ohta, Noboru; Robertson, Alan R. (2005). "Measurement and Calculation of Colorimetric Values". Colorimetry. John Wiley & Sons, Ltd. p. 154. doi:10.1002/0470094745.ch5. ISBN 978-0-470-09472-3.
↑  Imai, Francisco H.; Berns, Roy S. (1999). "Spectral estimation using trichromatic digital cameras" (PDF). Proceedings of the International Symposium on Multispectral Imaging and Color Reproduction for Digital Archives. 42. נבדק ב-2008-05-06.
↑  Solli, Martin (16 בדצמבר 2004). "Filter characterization in digital cameras" (PDF). נבדק ב-2008-05-06. {{cite journal}}:  (עזרה); Cite journal requires |journal= (עזרה)
↑  Sangwine, Stephen J.; Horne; Robin E. N. (1998). The Colour Image Processing Handbook. Springer. p. 41. ISBN 0-412-80620-7.
↑  CIE TC 2-16 "Characterization of the Performance of Tristimulus Colorimeters" (2007). Methods for characterising tristimulus colorimeters for measuring the colour of light. Publication 179:2007. Vienna: CIE Central Bureau. ISBN 978-3-901906-60-2.
↑  Gardner, James L. (במאי–ביוני 2007). "Comparison of Calibration Methods for Tristimulus Colorimeters" (PDF). Journal of Research of the National Institute of Standards and Technology. 112 (3): 129–138. doi:10.6028/jres.112.010. PMC 4656001. PMID 27110460. אורכב מ-המקור (PDF) ב-2008-05-28. {{cite journal}}:  (עזרה)
פונקציות התאמת הצבעים של CIE 1931 XYZ
קולורדו ראפידס

סמל המועדון הראשון (1996–2001)
סמל המועדון השני (2002–2006)
קולורדו ראפידס (באנגלית: Colorado Rapids) היא קבוצת כדורגל מקומרס סיטי שבקולורדו, המשחקת בליגת ה-MLS. צבעי מדי הקבוצה הם סגול, כחול ושחור. הראפידס זכו באליפות הליגה בעונת 2010 לאחר שניצחו במשחק גמר גביע ה-MLS את קבוצת דאלאס בתוצאה 1–2. כמו כן הגיעו לשני משחקי גמר: גמר גביע ה-MLS ב-1997 וגמר גביע ארצות הברית הפתוח ב-1999, ובשניהם הפסידו.
הקבוצה שיחקה באצטדיון שדה אינבסקו מאז שנת 2001. לפני כן שיחקה הקבוצה באצטדיון מייל היי הנמצא בדנוור. בעונת 2007, עברה הקבוצה לאצטדיון חדש באזור המסחרי של דנבר.
שחקנים מפורסמים

מרסלו בלבואה (1996 - 2001)
שון ברטלט (1996 - 1997)
פול בראבו (1997 - 2001)
ג'ו קנון (2003 -)
מרק צ'ונג (2002 - 2005)
רוסין פרייזר (2001 - 2003)
מרקוס האנמן (1997 - 1999)
כריס הנדרסון (1996 - 1998, 2002 - 2005)
פאבלו מאסטרוני (2002 -)
ג'ון ספנסר (2001 - 2004)
קרלוס ולדרמה (2001 - 2002)
דדי בן דיין (2005-2006)
יונס נאמלי (2020-)
מאמנים ראשיים

בובי האווטון (1996)
רוי ווגרלה (1996, זמני)
גלן מיירניק (1997 - 2000)
טים הנריקסון (2001 - 2004)
פרננדו קלביו (2004 - 2008)
גארי סמית' (2008 - 2011)
אוסקר פארחה (2012 - 2014)
פאבלו מסטרואני (2014 - 2017)
אנתוני הודסון (2017 - הווה)
שנה אחרי שנה

| שנה | מיקום | פלייאוף | גביע ארצות הברית הפתוח |
| --- | --- | --- | --- |
| 1996 | 5, מערב | לא העפילה | חצי גמר |
| 1997 | 4, מערב | גמר | שמינית גמר |
| 1998 | 3, מערב | רבע גמר | לא נכנסה |
| 1999 | 4, מערב | רבע גמר | גמר |
| 2000 | 3, מערב | רבע גמר | סיבוב ראשון |
| 2001 | 4, מערב | לא העפילה | סיבוב ראשון |
| 2002 | 4, מערב | חצי גמר | רבע גמר |
| 2003 | 3, מערב | רבע גמר | רבע גמר |
| 2004 | 3, מערב | רבע גמר | שמינית גמר |
| 2005 | 3, מערב | חצי גמר | שמינית גמר |
| 2006 | 4, מערב | חצי גמר | רבע גמר |
| 2007 | 4, מערב | לא העפילה | סיבוב שני |
| 2008 | 4, מערב | לא העפילה | לא העפילה |
| 2009 | 6, מערב | לא העפילה | לא העפילה |
| 2010 | 5, מערב | אלופה | לא העפילה |
| 2011 | 5, מערב | רבע הגמר | לא העפילה |
| 2012 | 7, מערב | לא העפילה | סיבוב רביעי |
| 2013 | 5, מערב | סיבוב ניק אאוט | סיבוב שלישי |
| 2014 | 8, מערב | לא העפילה | סיבוב חמישי |
| 2015 | 10, מערב | לא העפילה | סיבוב חמישי |
| 2016 | 2, מערב | חצי גמר | סיבוב חמישי |
| 2017 | 11, מערב | לא העפילה | סיבוב חמישי |
ציר הזמן של האסלאם

זהו ציר הזמן של האירועים המרכזיים בהיסטוריה של האסלאם.
המאה ה-6

570: לידתו של מוחמד, ומותו של עבדאללה (אביו של מוחמד)
573: לידתו של אבו בכר, הח'ליפה הראשון אחרי מות מוחמד.
574: לידתו של עות'מאן בן עפאן, הח'ליפה השלישי במניין "ארבעת הח'ליפים הצדיקים" ששלטו באימפריה המוסלמית לאחר מוחמד.
577: מותה של אמינה בנת והב, אמו של הנביא המוסלמי מוחמד.
578: מותו של עבד אלמוטלב, סבו של מוחמד.
582: לידתו של עומר בן אל-ח'טאב, הח'ליפה השני.
582: מסעו של מוחמד לסוריה עם דודו אבו טאליב, שם הם נפגשים עם באהירה, נזיר נוצרי.
594: מוחמד מתחיל לעבוד אצל ח'דיג'ה בנת ח'וילד.
594: מוחמד מתחתן עם ח'דיג'ה.
599: לידתו של עלי בן אבי טאלב, שעבור הסונים היה האחרון במניין ארבעת הח'ליפים הראשונים ועבור השיעים היה האימאם הלגיטימי הראשון שהגיע לאחר מוחמד, ורואים בו ובצאצאיו כממשיכי דרכו החוקיים של מוחמד, כולם חברי אהל אל-בית, ביתו של מוחמד.
המאה ה-7

604: לידתה של פאטמה בת מוחמד.
605: מוחמד עוזר לבנות מחדש את הכעבה.
610: מוחמד חוזר ממערת חיראא וטוען להתגלות ראשונה של המלאך גבריאל, ח'דיג'ה הראשונה שמקבלת את האסלאם.
613: מוחמד מתחיל להזמין את קרובי משפחתו אל האסלאם, ולאחר מכן מכריז באופן פומבי על האסלאם.
614: המוסלמים נרדפים על ידי שבט קורייש, וחלק מהם מהגרים לחבש.
615: חמזה ועומר מקבלים את האסלאם.
616: גל שני של הגירה לחבש.
617: שבט קורייש עושים חרם על מוחמד ובני משפחתו.
619: החרם מסתיים, ואבו טאלב וח'דיג'ה נפטרים.
620: המסע הלילי של מוחמד.
622: ההגירה לאל-מדינה.
623: הקמת המדינה האסלאמית הראשונה.
624: קרב בדר
625: קרב אוחוד, והולדתו של חסן אבן עלי.
626: הולדתו של חוסיין אבן עלי
627: קרב השוחה.
628: הסכם חודיבייה וקרב ח'ייבר
629: מוחמד עולה לרגל למכה. מותה של זיינב, הבת של מוחמד.
630:המוסלמים משחררים את מכה. מותה של אום כלת'ום, בתו של מוחמד.
631: אבראהים, בנו של מוחמד, נפטר.
632: עלייתו לרגל האחרונה של מוחמד למכה. לאחר מכן באותה השנה מוחמד נפטר, ואבו בכר ממונה כח'ליף הראשון. כמה חודשים לאחר מכן, גם פאטמה, בתו של מוחמד, נפטרת.
636: בקרב הירמוך בין צבאה של האימפריה הביזנטית לבין הכוחות האסלאמיים של צבאות הראשידון, גברו המוסלמים. היסטוריונים בני זמננו מגדירים קרב זה כאחד המכריעים בהיסטוריה. בעקבות ההפסד בקרב הירמוך נשבר הצבא הביזנטי ולא יכול היה לעצור את הצבא המוסלמי, שפעל במהירות וביעילות לניצול ההצלחה. תוך כשנתיים כבשו המוסלמים את כל אזור הלבנט ואף חדרו לאסיה הקטנה. תבוסת הביזנטים הייתה נקודת מפנה בהיסטוריה ארוכת הימים של האימפריה הביזנטית, שאיבדה את שליטתה באגן המזרחי של המזרח התיכון ובמקומות הקדושים לנצרות.
27 בינואר 661: רצח עלי בן אבי טאלב, דודו של הנביא מוחמד והאחרון במניין ארבעת הח'ליפים הראשונים. לאחר מותו, החלוקה בין סונים לשיעים הופכת קבועה.
הח'ליפים לבית אומיה שלטו באימפריה המוסלמית מדמשק מ-661 עד 750.
10 באוקטובר 680: נערך קרב כרבלא שבו נהרג חוסיין בן עלי בידי צבאו של בית אומיה. השיעים מציינים את הקרב ביום אבל מדי שנה ביום עשוראא לפי הלוח המוסלמי.
691: נשלמת בניית כיפת הסלע בירושלים.
המאה ה-8

19 ביולי 711: כוחות מוסלמיים מורים תחת פיקודו של טארִק בִן זיאד מביסים את הויזיגותים בראש מלכם רודריק. בעקבות הניצחון, המוסלמים נכנסו לטולדו וקורדובה.
10 באוקטובר 732: המצביא הפרנקי קרל מרטל גובר על צבאות המוסלמים המורים בקרב טור (פואטייה), ובכך נבלמים כיבושי האסלאם במערב אירופה.
הח'ליפים לבית עבאס שלטו באימפריה המוסלמית מבגדד מ-750 עד 1278 .
1055: הסלג'וקים כבשו את בגדד.
המאה ה-11

26 באוגוסט 1071: הטורקים הסלג'וקים מביסים את האימפריה הביזנטית בקרב מנזיקרט.
המאה ה-12

5 בינואר 1189: הסתיים המצור על כוכב הירדן והמבצר נפל בידי צלאח א-דין.
המאה ה-13

10 בפברואר 1258: המונגולים כובשים את בגדאד, מחריבים אותה וטובחים בתושביה, סיום בית עבאס.
המאה ה-14

1356: העות'מאנים כובשים את תראקיה.
המאה ה-15

29 במאי 1453: כוחות עות'מאניים בראשות הסולטאן מהמט השני כובשים את קונסטנטינופול ומביאים לסופה של האימפריה הביזנטית.
2 בינואר 1492: השלמת הרקונקיסטה עם כיבושה של גרנדה, השטח האחרון בספרד שעוד היה בידי המורים
המאה ה-17

1683: האוסטרים עוצרים את העות'מאנים בקרב וינה. פלישתם לאירופה נעצרת.
המאה ה-20

1908: מהפכה התרחשה באימפריה העות'מאנית במסגרת תנועת הטורקים הצעירים החזירה את החוקה העות'מאנית משנת 1876, וייסדה את העידן החוקתי השני.
בסוף מלחמת העולם הראשונה התפרקה הממשלה העות'מאנית והאימפריה העות'מאנית חולקה בין הכוחות המנצחים בהסכם סוור (Treaty of Sèvres).
1 בנובמבר 1922: הועבר חוק באספה הלאומית הגדולה לפיו מוסד הסולטאן העות'מאני מבוטל. מהמט השישי איבד את תפקידו ואת מעמדו והאימפריה העות'מאנית פסקה מלהתקיים.
1922: הבריטים העניקו עצמאות למצרים ומינו את המלך פואד כשליט.
29 באוקטובר 1923: הרפובליקה הטורקית נוסדה במקום האימפריה שקדמה לה, ומוסטפא כמאל נבחר לנשיאה הראשון.
1928: תנועת האחים המוסלמים האסלאמיסטית נוסדה במצרים. התנועה קראה להשליט את האסלאם הסוני בחוקה ובחיי החברה באמצעות הפיכת מצרים ומדינות ערב האחרות למדינות הלכה שכל מערכותיהן מתנהלות בכפוף לחוקי השריעה.
1947: פקיסטן נוסדה כמדינה אסלאמית.
29 בנובמבר 1947–20 ביולי 1949: מלחמת העצמאות – מלחמה רחבת היקף בין כוח המגן העברי של היישוב היהודי בארץ ישראל לבין חמש מדינות ערביות וערביי ארץ ישראל אשר חתרו למנוע את ההקמה של מדינה יהודית בארץ ישראל ולהשיג שליטה ערבית ריבונית על כל שטחי ארץ ישראל. המלחמה הסתיימה בניצחו ישראלי לאחר שכוחות היישוב הצליחו להדוף את צבאות ערב ולהרחיב את תחום המדינה מעבר לגבולות שנקבעו למדינה היהודית בתוכנית החלוקה של האו"ם. בסיום המלחמה ירדן, סוריה, לבנון ומצרים חתמו על הסכמי שביתת נשק עם ישראל. ירדן כבשה במהלך המלחמה את הגדה המערבית ומזרח ירושלים ומצרים כבשה את רצועת עזה. במהלך המלחמה ברחו וגורשו מהארץ רבים מערביי ארץ ישראל אשר לא הורשו לחזור לאחר המלחמה. בעקבות המלחמה קרוב למיליון יהודים מארצות ערב ברחו או גורשו ממדינותיהם כאשר רובם היגרו לבסוף למדינת ישראל.
5–10 ביוני 1967: נערכה מלחמת ששת הימים בה ישראל נלחמה בכל שכנותיה: מצרים, ירדן, סוריה ולבנון, שקיבלו גם סיוע ממדינות ערביות נוספות. המלחמה ארכה שישה ימים ובסיומה מדינת ישראל שילשה את שטחה כאשר כבשה את רצועת עזה וסיני ממצרים, יהודה ושומרון וירושלים מירדן ואת רמת הגולן מסוריה.
1979: מתרחשת המהפכה האיראנית שהפכה את איראן ממדינה אוטוקרטית, פרו-מערבית, מונרכית, תחת שלטונו של השאה מוחמד רזה פהלווי, לרפובליקה אסלאמית-תיאוקרטית טוטליטרית תחת שלטון האייתוללה רוחאללה ח'ומייני.
6–24 באוקטובר 1973: מלחמת יום הכיפורים - המלחמה החלה במתקפה פתע מתואמת, בשתי חזיתות, של צבאות סוריה (ברמת הגולן) ומצרים (בתעלת סואץ), אשר בחרו בכוונה להתחיל את המלחמה במהלך יום הכיפורים. במהלך המלחמה עבר צה"ל מהתגוננות ובלימה בשתי החזיתות, למתקפת-נגד בשטח האויב.
6 באוקטובר 1981: נשיא מצרים אנואר סאדאת נרצח על ידי מוסלמים קיצונים.
1991–1992: נערכה מלחמת המפרץ הראשונה בה האמריקנים גרשו את צבאו של סדאם חוסיין מכווית.
1994–1996: הטליבאן הפונדמנטליסטי עלה לשלטון באפגניסטן.
המאה ה-21

11 בספטמבר 2001: פיגועי 11 בספטמבר - טרוריסטים מארגון אל-קאעידה חוטפים ארבעה מטוסי נוסעים. שניים מהמטוסים מחריבים את מרכז הסחר העולמי בניו יורק, אחד מחריב אגף של הפנטגון, ואחד מתרסק בפנסילבניה (נראה שיעדו היה וושינגטון די. סי.). בפיגועים נרצחים קרוב ל-3,000 בני אדם
2006: פרשת קריקטורות מוחמד
2010–2012: האביב הערבי - מתרחש גל של התקוממויות עממיות בהיקף חסר תקדים נגד דיקטטורים (חילונים) בעולם הערבי. כתוצאה מההתקוממויות בתנויסיה, מצרים ובתימן הדיקטטורים מודחים. בלוב פרצה מלחמת אזרחים בה המוקדים ניצחו לבסוף בשאר מדינות ערב המשטרים הצליחו לדכא את ההתקוממויות באלימות.
הערות שוליים

↑  Armstrong, Karen, 1944-, Islam : a short history, Modern Library ed, New York: Modern Library, 2000
↑  Aslan, Reza., No god but God : the origins, evolution, and future of Islam, Updated ed, New York: Random House, 2011
↑  Hashim, Yasminah., A journey through Islamic history : a short timeline of key events, Leicestershire, U.K.: Kube Pub, 2012
↑  Alkhateeb, Firas,, Lost Islamic history : reclaiming Muslim civilisation from the past, Revised and updated edition, London: Hurst & Company
צ'ינצ'ה

צ'ינצ'ה (בהונגרית: Csincse) הוא כפר קטן במחוז בורשוד-אבאוי-זמפלן שבצפון־מזרח הונגריה. הכפר הוקם בשנת 1994 לאחר שנפרד ממזקרסטש. אוכלוסיית הכפר, נכון לשנת 2021, מונה 521 תושבים.
קארל לארסון

| --- | --- |

 לידה:  28 במאי 1853 Storkyrkoförsamlingen, האיחוד השוודי-נורווגי 
 פטירה:  22 בינואר 1919 (בגיל 65) Sundborns, שוודיה 
 מקום קבורה:  Sundborn Church 
 לאום:  שוודים 
 מקום לימודים:  האקדמיה המלכותית השוודית לאמנויות היפות 
 תקופת הפעילות:  1873–1919 (כ־46 שנים) 
 תחום יצירה:  ציור, עיצוב פנים, ספרות נוער 
 זרם באמנות:  תנועת האמנויות והאומנויות 
 הושפע על ידי:  Johan Gustaf Köhler 
 יצירות ידועות:  Brita at the Piano, Svenska kvinnan genom seklen, The Author August Strindberg, קורבן אמצע החורף, Gustav Vasas intåg i Stockholm 1523, Ett hem 
 פרסים והוקרה:  אביר בלגיון הכבוד (1901)  התערוכה העולמית של פריז 
 בן או בת זוג:  קארין בריו לארסון (12 ביוני 1883–1919) 
 צאצאים:  Brita Larsson, Lisbeth Larsson, Mats Larsson, Esbjörn Larsson, Pontus Larsson, Suzanne Larsson, Ulf Larsson, Kersti Larsson 
 חתימה:   
 
בריטה ואני, דיוקן עצמי, 1895
קארל לארסון (בשוודית: Carl Larsson; ‏28 במאי 1853 – 22 בינואר 1919) היה צייר ומעצב פנים שוודי.
ביוגרפיה > תחילת דרכו

לארסון נולד ב"גמלה סטן", העיר העתיקה בסטוקהולם. הוריו היו עניים מאוד וילדותו הייתה אומללה. בגיל 13 מורהו בבית הספר לילדי עניים דחק בו להגיש מועמדות לבית הספר של האקדמיה השוודית המלכותית לאמנויות והוא התקבל. בשנותיו הראשונות שם חש לארסון נחות חברתית, מבולבל וביישן. ב-1869, בגיל 16, קודם ל"בית הספר העתיק" של אותה אקדמיה. שם רכש ביטחון עצמי ואף הפך לאישיות מרכזית בחיי החברה של בית הספר.
לאחר מספר שנים בהן עבד כמאייר ספרים, כתבי עת ועיתונים עבר לארסון לפריז, שם בילה מספר שנים מתסכלות נוספות כאמן העובד קשה למחייתו ואינו זוכה להצלחה.
ביוגרפיה > משפחה ובית

ב-1882, בהיותו במושבת אמנים סקנדינבית בגרז-סיר-לואן בסמוך לפריז, הוא פגש את האמנית קארין בריו (1859–1928), ועד מהרה הם נישאו. בדיעבד, הייתה זו נקודת מפנה בחייו של לארסון. בגרז צייר לארסון כמה מעבודותיו החשובות ביותר. ציוריו מתקופה זו נעשו בצבעי מים והיו שונים מאוד מציורי צבעי השמן שצייר בעבר.
לקארל וקארין לארסון נולדו שמונה ילדים, ובני משפחתו היו לדוגמנים המועדפים עליו. שמונת הילדים היו סוזאנה (1884), אוּלף (1887, נפטר בגיל 18), פונטוס (1888), ליסבת (1891), בריטה (1893), מאטס (1894, נפטר בגיל חודשיים), קרסטי (1896) ואסביירן (1900).
ב-1888 אדולף בריו, אביה של קארין, העניק למשפחה הצעירה בית שנקרא "היטנס הקטן" בכפר סונדבורן. קארל וקארין עיצבו וריהטו את הבית בהתאם לטעמם האמנותי הייחודי ועל פי צורכי המשפחה המתרחבת. באמצעות ציוריו וספריו של לארסון הפך הבית הזה לאחד מבתי האמנים המפורסמים בעולם. הבית נמצא כיום בבעלות יורשיהם של קארל וקארין לארסון והוא פתוח לתיירים בחודשי הקיץ, בין מאי לאוקטובר.
הפופולריות של לארסון גדלה במידה ניכרת עם התפתחותה של טכנולוגיית הרפרודוקציה בצבע בשנות ה-90 של המאה ה-19, כאשר יצאו לאור בהוצאת "בונייה" השוודית ספרים כתובים ומאוירים על ידי לארסון שהכילו העתקים בצבע מלא של ציורי צבעי המים שלו, ביניהם הספר "בית". למרות זאת, מספר המהדורות של האלבומים היקרים יחסית הללו לא התקרב כלל לזה של הספר "הבית בשמש", שיצא לאור ב-1909 בידי המוציא לאור הגרמני קרל רוברט לאנגווישה (1874–1931). הספר שכלל ציורי צבעי מים, רישומים וטקסט מאת קארל לארסון הפך מיד לאחד מרבי המכר של תעשיית ההוצאה לאור הגרמנית של אותה שנה - 40,000 עותקים נמכרו תוך שלושה חודשים ויותר מ-40 מהדורות הודפסו עד 2001. קארל וקארין לארסון הכריזו כי הם המומים מהצלחה זו.
לארסון צייר גם כמה סדרות של סיפורים מצוירים בהמשכים, והפך בכך לאחד מציירי הקומיקס השוודים הראשונים.